Module
Contents
Index 🔎︎

# Kloonimine

Loob valitud objektist vähemalt ühe koopia.

Selle käsu kasutamiseks...

Vali Redigeerimine - Klooni

Shift+F3

Objektide kloonimine

## Eksemplaride arv

Sisesta soovitud koopiate arv.

## Väärtused valikust

Sisesta valitud objekti kõrguse ja laiuse väärtused vastavalt kastidesse X-telg ja Y-telg ning objekti täitevärv kasti Algusvärv. Valitud objekti pöördenurka ei saa siin sisestada.

## Paigutus

Määrab kopeeritud objekti asukoha ja pöördenurga valitud objekti suhtes.

### X-telg

Sisesta horisontaalkaugus valitud objekti keskpunkti ja kloonitud objekti keskpunkti vahel (st nende vahekaugus X-teljel). Positiivsed väärtused liigutavad kloonitud objekti paremale, negatiivsed vasakule.

### Y-telg

Sisesta vertikaalkaugus valitud objekti keskpunkti ja kloonitud objekti keskpunkti vahel (st nende vahekaugus Y-teljel). Positiivsed väärtused liigutavad kloonitud objekti alla, negatiivsed üles.

### Nurk

Sisesta nurk (0 kuni 359 kraadi), mille võrra soovid objekti koopiat pöörata. Positiivse väärtuse korral pööratakse objekti päripäeva, negatiivse korral vastupäeva.

## Suurendamine

Määrab kloonitud objekti suuruse.

### Laius

Sisesta väärtus, mille võrra soovid objekti koopia laiust suurendada või vähendada.

### Kõrgus

Sisesta väärtus, mille võrra soovid objekti koopia kõrgust suurendada või vähendada.

## Värvid

Määrab valitud objekti ja koopia värvid. Kui tehakse mitu koopiat, määravad need värvid ülemineku algus- ja lõppvärvi.

### Algusvärv

Määra valitud objekti värv.

### Lõppvärv

Määra kloonitud objekti värv. Kui kloonimisel luuakse mitu koopiat, siis omistatakse see värv viimasele koopiale.

## Standardne

Asendab nähtavad väärtused dialoogis paigaldusjärgsete vaikeväärtustega.

Kinnitust ei kuvata enne, kui vaikeväärtused on uuesti laaditud.