Module
Contents
Index 🔎︎

# Juhtelementide lisamine

Avab tööriistakasti.

Juhtelementide lisamine

- Redigeerimisrežiimis tee omaduste dialoogi avamiseks juhtelemendil topeltklõps.

- Redigeerimisrežiimis on samuti võimalik teha juhtelemendil paremklõps ning valida käske lõika, kopeeri ja aseta.

## Nupp

Lisab käsunupu. Käsunupu abil on võimalik määratud sündmuse (nt hiireklõps) korral käsku käivitada.

Soovi korral saab nupule lisada teksti või pildi.

## Pilt

Lisab juhtelemendi, mis näitab pilti.

## Märkeruut

Lisab märkeruudu, mida saab kasutada funktsiooni sisse- ja väljalülitamiseks.

## Raadionupp

Lisab nupu, mis võimaldab kasutajal valida erinevate sätete hulgast ühe. Rühmitatud raadionupud peavad omama järjestikuseid tabeldusindekseid. Tavaliselt ümbritseb neid ka rühmaboks. Kahe raadionuppude rühma korral tuleb kahe rühma paneelil asuva rühma tabeldusindeksite vahele lisada tabeldusindeks.

## Pealdisväli

Lisab tekstipealdiste kuvamise välja. Need pealdised on mõeldud ainult kindla teksti kuvamiseks ja mitte teksti sisestamiseks.

## Tekstiboks

Lisab sisestusboksi, mis võimaldab teksti sisestada ja seda redigeerida.

## Loendiboks

Lisab boksi, mille loendi elementidel saab klõpsata.

## Liitboks

Lisab liitboksi. Liitboks on üherealine loendiboks, millel kasutaja saab klõpsata ning seejärel avanevast loendist oma valiku teha. Soovi korral saab liitboksi sisu muuta "kirjutuskaitstuks".

## Horisontaalne kerimisriba

Lisab dialoogiaknasse horisontaalse kerimisriba.

## Vertikaalne kerimisriba

Lisab dialoogiaknasse vertikaalse kerimisriba.

## Rühmaboks

Lisab paneeli, mida kasutatakse sarnaste juhtelementide (nt. raadionupud) rühmitamiseks.

Kahe erineva raadionuppude rühma kirjeldamisel jälgi, et rühmaboksi tabeldusindeks oleks kahe grupi tabeldusindeksite vahel.

## Edenemisriba

Lisab dialoogile edenemisriba.

## Rõhtjoon

Lisab dialoogiaknasse rõhtjoone.

## Vertikaaljoon

Lisab dialoogiaknasse vertikaaljoone.

## Kuupäevaväli

Lisab kuupäevavälja.

Kui omistad kuupäevaväljale omaduse "dropdown", siis saab kasutaja avada kalendri ja sealt kuupäeva valida.

## Kellaajaväli

Lisab kellaajavälja.

## Arvuväli

Lisab arvuvälja.

## Rahaväli

Lisab rahavälja.

## Vormindatud väli

Lisab tekstiboksi, millele saab määrata sisend- või väljundteksti vorminduse ja piirväärtused.

## Mustriväli

Lisab maskitud välja. Maskitud väli koosneb sisestusmaskist ja märgimaskist. Sisestusmask määrab, milliseid andmeid saab sisestada. Märgimask määrab maskitud välja oleku vormi laadimisel.

## Faili valimine

Lisab nupu, mis avab faili valimise dialoogi.

## Vali

Aktiveerib või deaktiveerib valimisrežiimi. Selles režiimis on võimalik redigeerimiseks valida dialoogi juhtelemente.

## Omadused

Avab dialoogiakna, kus on võimalik valitud juhtelemendi omadusi redigeerida.

## Testimisrežiimi aktiveerimine

Käivitab testimisrežiimi. Kasuta testimisrežiimi sulgemiseks dialoogi sulgemisikooni.

## Keelte haldamine

Avab dialoogi mitme komplekti dialoogiressursside võimaldamiseks või haldamiseks mitme keele jaoks.

## Puuvaate juhtelement

Lisab puuvaate juhtelemendi, mis võimaldab kuvada hierarhilist loendit. Sa võid loendi täita omaloodud programmi abil, kasutades API väljakutseid (XtreeControl).