Module
Contents
Index 🔎︎

# Kõverate redigeerimine

Kõverjoone lõik on määratud kahe andmepunktiga (otspunktid) ja kahe juhtpunktiga (pidemed). Juhtjoon ühendab juhtpunkti andmepunktiga. Kõvera kuju saab muuta andmepunkti tüübi muutmisega või juhtpunktide lohistamisega teise kohta.

Joone omadusi saab muuta ka, kui valida esmalt joon ja seejärel käsk Vormindus - Joon.

Kõverjoone andmepunktide ja juhtpunktide nägemiseks vali joon ja klõpsa joonistusriba ikoonile Punktid. Andmepunkte kuvatakse ruudukestena ja juhtpunkte ringikestena. Juhtpunkt võib asuda andmepunkti peal.

### Kõverjoone lõigu muutmiseks:

1. Vali kõverjoon ja klõpsa joonistusriba ikoonile Punktid.

2. Tee üht järgnevast:

- Joone pikkuse muutmiseks lohista andmepunkti. Kui juhtpunkt asub andmepunkti peal, lohista juhtpunkt kõrvale nii, et andmepunkt on nähtaval, ja lohista siis andmepunkti.

- Lohista juhtpunkti. Kõverat tõmmatakse juhtpunkti vedamise suunas kaasa.

### Kõverjoone tükeldamiseks:

Tükeldada saab ainult kõverjoont, millel on kolm või enam andmepunkti.

1. Vali kõverjoon ja klõpsa joonistusriba ikoonile Punktid.

2. Vali andmepunkt ja klõpsa punktide redigeerimise riba ikoonile Tükelda kõver.

### Suletud kujundi loomiseks:

1. Vali kõverjoon ja klõpsa joonistusriba ikoonile Punktid.

2. Klõpsa punktide redigeerimise riba ikoonile Sulge Bézier' kõver.

### Kõverjoone andmepunkti teisendamiseks:

1. Vali kõverjoon ja klõpsa joonistusriba ikoonile Punktid.

2. Klõpsa andmepunktil, mida soovid teisendada, ja tee üht järgnevaist:

- Andmepunkti teisendamiseks sujuvaks punktiks klõpsa punktide redigeerimise riba ikoonile Sujuv üleminek.

- Andmepunkti teisendamiseks sümmeetriliseks punktiks klõpsa punktide redigeerimise riba ikoonile Sümmeetriline üleminek.

- Andmepunkti teisendamiseks nurgapunktiks klõpsa punktide redigeerimise riba ikoonile Nurgapunkt.

### Andmepunkti lisamiseks:

1. Vali kõverjoon ja klõpsa joonistusriba ikoonile Punktid.

2. Klõpsa punktide redigeerimise riba ikoonile Lisa punkte.

3. Klõpsa joonel, millele soovid punkti lisada, ja lohista lühike lõik.

Kui andmepunktil puudub juhtpunkt, vali andmepunkt ja klõpsa punktide redigeerimise riba ikoonile Teisenda kõveraks.

### Andmepunkti kustutamiseks:

1. Vali kõverjoon ja klõpsa joonistusriba ikoonile Punktid.

2. Klõpsa punktil, mida soovid kustutada.

3. Klõpsa punktide redigeerimise riba ikoonile Kustuta punktid.

Sarnased teemad

Punktide redigeerimise riba

Kõverate joonistamine

Bittrasterkujutiste teisendamine vektorgraafikaks

Tasapinnaliste objektide teisendamine kõverateks, hulknurkadeks ja ruumilisteks objektideks

Tähemärkide teisendamine joonistusobjektideks