Module
Contents
Index 🔎︎

# Värvide, üleminekute ja viirutuste loendite laadimine

Loendeid saab kasutada värvide, üleminekute ja viirutusmustrite korraldamiseks. LibreOffice pakub mitmeid loendeid, mida saab laadida ja kasutada dokumentides. Soovi korral saab loendi elemente lisada ja kustutada, samuti võib luua kohandatud loendeid.

### Värvide loendi laadimiseks:

1. Vali Vormindus - Ala ja klõpsa sakile Värvid.

2. Klõpsa nupule Laadi värvide loend.

3. Vali värvide loend, mida soovid avada, ja klõpsa Ava. Värvide loendi faili nimi on vormingus [failinimi].soc.

Värvide loendi salvestamiseks klõpsa nupule Salvesta värvide loend, sisesta faili nimi ja klõpsa Salvesta.

CMYK loend on optimeeritud prindivärvide jaoks. Veebi ja HTML-i loendi värvid on optimeeritud 256 värvitooniga kuva jaoks. Värvipaletid libreoffice.soc ja tango.soc sisaldavad vastavalt ametlikke LibreOffice'i ja Tango värvitoone.

### Üleminekute loendi laadimiseks:

1. Vali Vormindus - Ala ja klõpsa sakile Üleminekud.

2. Klõpsa nupule Laadi üleminekute loend.

3. Vali üleminekute loend, mida soovid avada, ja klõpsa Ava. Üleminekute loendi faili nimi on vormingus [failinimi].soc.

Üleminekute loendi salvestamiseks klõpsa nupule Salvesta üleminekute loend, sisesta faili nimi ja klõpsa Salvesta.

### Viirutuste loendi laadimiseks:

1. Vali Vormindus - Ala ja klõpsa sakile Viirutus.

2. Klõpsa nupule Laadi viirutuste loend.

3. Vali viirutuste loend, mida soovid avada, ja klõpsa Ava. Viirutuste loendi faili nimi on vormingus [failinimi].soc.

Viirutuste loendi salvestamiseks klõpsa nupule Salvesta viirutuste loend, sisesta faili nimi ja klõpsa Salvesta.

Sarnased teemad

Vormindus - Ala

Joone- ja noolestiilide laadimine