Module
Contents
Index 🔎︎

# Tabeli koostamine

Selles osas räägitakse, kuidas luua uus andmebaasi tabel koostamisvaates.

Ava selle andmebaasi andmebaasifail, millesse soovid tabelit luua. Klõpsa ikoonil Tabelid ja vali uue tabeli loomiseks Loo tabel koostamisvaates.

Koostamisvaates saab luua tabelile vajalikud väljad.

- Sisesta uued väljad ridadesse ülalt alla. Iga andmevälja nime sisestamiseks klõpsa lahtrile Välja nimi.

- Kaasa "primaarvõtme" andmeväli. Base vajab primaarvõtit tabeli sisu redigeerimise võimaldamiseks. Primaarvõtmel on iga andmekirje jaoks unikaalne sisu. Näiteks võid lisada arvuvälja, klõpsata parempoolse nupuga esimesel veerul ja valida kontekstimenüüst Primaarvõti. Määra automaatväärtusele säte "Jah", et Base suurendaks automaatselt välja väärtust iga uue kirje puhul.

- Sellest paremale jäävas lahtris saab kirjeldada välja tüübi. Lahtrile klõpsates saab tüübi valida liitkastist.

Iga väli saab aktsepteerida ainult määratud välja tüübile vastavaid andmeid. Näiteks pole võimalik sisestada arvuväljale teksti. dBASE III vormingu memoväljad on viited sisemiselt hallatavatele tekstifailidele, mis võivad sisaldada kuni 64 KB teksti.

Soovi korral võib sisestada ka väljade kirjelduse. Seda teksti kuvatakse tabelivaates veerupäise kohtspikrina.

## Välja omadused

Sisesta iga valitud andmevälja omadused. Sõltuvalt andmebaasitüübist ei pruugi teatud võimalused saadaval olla.

Sisesta kasti Vaikimisi väärtus uue kirje vaikimisi sisu. Seda saab hiljem redigeerida.

Kastis Vajatakse sisestust saab määrata, kas väli võib jääda tühjaks või mitte.

Kast Pikkus võib võtta liitkasti kuju, mis pakub saadaolevaid valikuid.

Sarnased teemad

Ülevaade andmeallikatest