Module
Contents
Index 🔎︎

# Teksti teisendamine arvudeks

Calc teisendab lahtrites oleva teksti vastavateks arvväärtusteks,kui ühemõtteline teisendus on võimalik. Kui teisendamine pole võimalik, tagastab Calc veaväärtuse #VALUE!.

Teisendatakse ainult täisarvud (sh astendajad) ning ISO 8601 vormingus kuupäevad ja kellaajad oma laiendatud kujul koos eraldajatega. Kõike muud (nt kümnenderaldajatega murdarvud või kuupäevad, mis pole ISO 8601, vormingus) ei teisendata, kuna tekstistring sõltuks lokaadist. Algus- ja lõputühikuid ignoreeritakse.

Toetatud on järgmised ISO 8601 vormingud:

- CCYY-MM-DD

- CCYY-MM-DDThh:mm

- CCYY-MM-DDThh:mm:ss

- CCYY-MM-DDThh:mm:ss,s

- CCYY-MM-DDThh:mm:ss.s

- hh:mm

- hh:mm:ss

- hh:mm:ss,s

- hh:mm:ss.s

Sajandikoodi CC ei tohi ära jätta. Kuupäeva ja kellaaja eraldaja T asemel võib kasutada täpselt ühte tühikumärki.

Kui kuupäev on antud, peab see olema kehtiv Gregoriuse kalendri kuupäev. Sel juhul peab kellaaeg (pole kohustuslik) jääma vahemikku 00:00 kuni 23:59:59.99999...

Kui antud on ainult kellaajastring, võib selle tundide väärtus olla suurem kui 24, ent minutite ja sekundite suurim lubatud väärtus on ikka 59.

Teisendatakse ainult üksikud argumendid, näiteks =A1+A2 või ="1E2"+1. Lahtrivahemike argumente see ei mõjuta; seega on SUM(A1:A2) ja A1+A2 erinevad, kui vähemalt üks kahest lahtrist sisaldab teisendatavat stringi.

Teisendatakse ka valemite sees olevad stringid, näiteks ="1999-11-22"+42, mis tagastab kuupäeva, mis on 42 päeva pärast 22. novembrit 1999. Arvutused, kus valemites sisalduvad stringidena lokaliseeritud kuupäevad, tagastavad vea. Lokaliseeritud kuupäevastringi "11/22/1999" või "22.11.1999" näiteks ei saa automaatse teisendamise jaoks kasutada.

## Näide

Sisesta lahtrisse A1 tekst '1e2 (mis teisendatakse programmisiseselt arvuks 100).

Sisesta lahtrisse A2 valem =A1+1 (mis annab õigesti vastuseks 101).

Sarnased teemad

Arvude vormindamine tekstina

Nullidega algavate arvude sisestamine

Vormindus - Lahtrid - Arvud

Komakohtadega arvude vormindamine